Icoana Maicii Domnului “Potoleşte întristările noastre” 
(25 ianuarie, 25 septembrie şi 9 octombrie) 


Icoana „Potoleşte întristările noastre” o înfățişează pe Maica Domnului ţinând 
mâna stângă sub cap, care este uşor înclinat. Aceasta sugerează că Născătoarea de 
Dumnezeu ascultă lacrimile şi rugăciunile tuturor credincioşilor care apelează la 
ea, în nevoile, necazurile şi întristările lor. Cu mâna dreaptă, Fecioara Maria ţine 
Pruncul lisus. Mântuitorul ţine în mâinile sale un sul desfăcut înaintea Lui, pe care 
sunt înscrise următoarele cuvinte: “Judecaţi cu dreptate, arătând milă unii față de 
alții, nu jigniți văduvele şi orfanii, şi nu ţineţi răutate în inima voastră faţă de 
fratele vostru.” 

Acatistul icoanei Maicii Domnului “Potoleşte întristările noastre” 


ACEITISTUL MIBICII DOMNULUI 
CORNI mia 
CEORRE DE WIIKUNI 
„POROLEŞTE ÎNTRISTĂRILE: NOBSTRe" 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 


Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacele şi icoasele 


Condacul 1 

Minunată izbăvire şi apărare ne-a dăruit nouă cinstitul tău chip, prea cuvântată 
Fecioară de Dumnezeu Născătoare, ca izbăvindu-ne de rele prin arătarea lui şi cău- 
tând spre el, mulţumiri aducem ţie, noi, robii tăi, Născătoare de Dumnezeu: ci ca 
ceea ce ai stăpânire nebiruită, izbăveşte-ne pe noi din toate nevoile, ca să strigăm 
ție: Bucură-te, bucuria noastră, izbăveşte-ne de tot răul şi alină întristările 
noastre! 


Icosul 1 

A îngerilor mulţime şi toate oştile cereşti te slăvesc pe tine, Împărăteasă a tuturor, 
de Dumnezeu Născătoare, că tu ai umplut de bucurie sufletele noastre prin mi- 
lostiva arătare a chipului tău celui sfânt, de Dumnezeu aleasă Fecioară, Stăpână 
căreia închinându-ne, ţie înălțăm rugă umilită, strigând cu frică unele ca acestea: 
Bucură-te, că tu eşti binecuvântarea Părintelui celui fără de început; 

Bucură-te, că tu eşti locaşul Fiului celui mai înainte de veci; 

Bucură-te, că tu eşti umbrită de Duhul Sfânt; 

Bucură-te, că pe tine te laudă heruvimii cei cu mulți ochi; 

Bucură-te, că ţie aduc cântări de laudă serafimii cei cu şase aripi; 

Bucură-te, că toate oştile cereşti te măresc; 

Bucură-te, că toate seminţiile pământului Maică a lui Dumnezeu te mărturisesc; 
Bucură-te, că prin tine toată lumea se umple de veselie; 

Bucură-te, că prin tine toate suferinţele noastre se vindecă; 

Bucură-te, că prin rugăciunile tale întristările noastre se alină; 

Bucură-te, că prin mijlocirile tale toate cererile noastre se împlinesc; 

Bucură-te, că ție şi Fiului tău în icoana ta cea cinstită ne închinăm aducând mul- 
țumire; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 2 

Toate puterile cereşti te văd, de Dumnezeu aleasă Fecioară, pururea stând înaintea 
tronului slavei Împăratului Ceresc şi pentru creştini rugându-te Fiului şi Dumne- 
zeului tău, cerească Împărăteasă; iar noi, păcătoşii, pe pământ văzând sfântă icoana 
ta şi la dânsa căzând, ţie ne închinăm cu bucurie, strigând: Aliluia! 


Icosul 2 

Înţelegere dă-ne nouă, neîncetata noastră solitoare, cerească Împărăteasă: că din 
guri necurate cum este cu putință a cânta numelui Tău? Că mijlocitoare a bună- 
tăților eşti nouă, puternică eşti a da ajutor în toată trebuinţa noastră, ca să strigăm 
ție cu umilinţă unele ca acestea: 

Bucură-te, ceea ce Fiului şi Dumnezeului tău aduci rugăciuni pentru noi ca să ne 
mângăi; 

Bucură-te, ceea ce prin rugăciunile tale izbăveşti ochii noştrii de veşnica tânguire; 
Bucură-te, ceea ce cu rugăciunile tale de Maică pleci pe Fiul şi Dumnezeul tău spre 
milostivire către noi; 

Bucură-te, ceea ce prin rugăciunile tale potoleşti dreapta mânie a lui Dumnezeu cea 
pornită asupra noastră; 

Bucură-te, ceea ce prin solirile tale faci iertate păcatele noastre; 

Bucură-te, ceea ce prin ajutorul tău nimiceşti patimile noastre; 

Bucură-te, ceea ce prin ocrotirea ta destrami necazurile noastre cele vremelnice; 
Bucură-te, ceea ce ne ajuţi în toate nevoile şi necazurile; 

Bucură-te, ceea ce pururea proslăveşti pe cei ce te slăvesc pe tine; 

Bucură-te, ceea ce alini cu bucuria ta întristările noastre; 

Bucură-te, ceea ce veselie neîncetată ne dăruieşti; 

Bucură-te, ceea ce deschizi nouă uşile Raiului; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 3 

Puterea Celui Preaînalt te-a umbrit şi cu grabnică şi caldă ocrotire a celor ce alear- 
gă la tine cu credinţă şi se închină cinstitului tău chip te-a dăruit: ca numai ţie, 
nestricăcioasei şi curatei Maici a lui Dumnezeu, s-a dat în dar a împlini toată cere- 
rea noastră bună şi tu singură poţi a ne ajuta cât voieşti. Pentru aceasta, toate 
vârstele slavoslovesc pe Fiul tău şi Dumnezeul nostru, strigând: Aliluia! 


Icosul 3 

Având bogăţie neîmpuţinată de milostivire, tuturor marginilor pământului tinzi 
mână de ajutor şi dăruieşti bolnavilor vindecare, patimilor uşurare, orbilor vedere 
şi tuturor toate le plineşti după a lor trebuinţă; iar noi cu mulţumire cântăm ţie 
unele ca acestea: 


Bucură-te, singura Maică, ce ne arăţi milostivire; 

Bucură-te, ceea ce ne descoperi nouă vistierie de mult preţ a milei; 

Bucură-te, ceea ce îndurări fără număr ne dăruieşti; 

Bucură-te, ceea ce dai cuvânt de înţelepciune celor care îl cer; 

Bucură-te, ceea ce dăruieşti tinerilor sporire a înţelegerii; 

Bucură-te, ceea ce nimiceşti rănile noastre cele din păcate; 

Bucură-te, ceea ce sădeşti drepţii în corturile Raiului; 

Bucură-te, ceea ce eşti deznădăjduiţilor nădejde a bunătăţilor viitoare şi întărire; 
Bucură-te, ceea ce grabnic scoli pe toţii căzuţii ca să primească har; 

Bucură-te, ceea ce tuturor ajuţi întru tot ajutorul pe care-l cer ei de la tine; 
Bucură-te, bucuria noastră, izbăveşte-ne de tot răul şi alină întristările noastre! 


Condacul 4 

Cuprinşi fiind noi de viforul multor necazuri întodeauna ne ajuţi, cerească Împă- 
răteasă, celor ce cu credinţă alergăm la tine şi ne închinăm icoanei tale purtătoare 
de tămăduiri, cu care este harul şi puterea ta, precum ai zis oarecând despre cea 
dintâi icoană. ȘI noi credem cu adevărat că asculți cererile celor ce cheamă numele 
tâu cel sfânt şi Fiului tău strigă: Aliluia! 


Icosul 4 

Auzind domnul în Cer mijlocirile tale cele pentru noi, aleasă cămară a Duhului 
Sfânt, plineşte cererile tale; iar noi, păcătoşii, pe pământ văzând icoana ta cea 
sfântă care ne luminează nouă ca un soare strălucitor, ţie ca Maicii lui Dumnezeu 
cutezăm a grăi: 

Bucură-te, ceea ce arăţi nouă Soarele cel gândit; 

Bucură-te, ceea ce ne luminezi cu lumina cea neînserată; 

Bucură-te, ceea ce ne învii din moartea păcatului; 

Bucură-te, ceea ce deschizi pântecele celor sterpe; 

Bucură-te, ceea ce goneşti grabnic pe vrăjmaşii răi ce năvălesc asupra noastră fără 
veste; 

Bucură-te, ceea ce pururea ne îndulceşti de bunătăţile dorite; 

Bucură-te, ceea ce ne mângăi degrab în necazuri şi întristări; 

Bucură-te, ceea ce mântuieşti de moarte năprasnică pe cei cu credinţă cheamă nu- 
mele tău; 

Bucură-te, ceea ce dăruieşti viaţă fără sfârşit celor care nădăjduiesc întru tine; 
Bucură-te, ceea ce sui la Cer pe cei ce au credinţă şi dragoste către tine; 

Bucură-te, ocrotitoarea noastră cea tare; 

Bucură-te, ceea ce în toate împrejurările grele ne ocroteşti; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 5 
Ca pe o stea de la Dumnezeu purcezătoare ne-ai arătat cinstită icoana ta, Stăpână a 
lumii, spre care căutând şi cu inimă credincioasă rugându-ne ţie Născătoare de 
Dumnezeu, grăim: “Tu ne eşti scut nebiruit şi zid nestrăpuns nouă, celor ce strigăm 
ție: Aliluia! 


Icosul 5 

Puterile cereşti vedeau pe mâna ta pe Cel ce a zidit cu mâinile sale oamenii şi Stă- 
pân Îl pricepeau a fi; iar noi, păcătoşii, pe pământ văzându-te zugrăvită pe tine, 
Maica lui prea curată, tinzând cu dragoste mâinile tale către noi, către tine cu umi- 
linţă strigăm: 

Bucură-te, ceea ce nearsă ţii pe mâna ta Focul dumnezeiesc ce arde păcatele noa- 
stre; 

Bucură-te, ceea ce ai purtat pe mâna ta Lumina neurmată ce luminează sufletele 
noastre; 

Bucură-te, ceea ce biruieşti pe vrăjmaşii noştri văzuţi şi nevăzuţi; 

Bucură-te, ceea ce arăţi dragoste şi milostivire către noi; 

Bucură-te, ceea ce aduci lui Dumnezeu mâinile tale chezăşuind pentru noi; 
Bucură-te, ceea ce ne deschizi intrarea în Împărăţia Cerurilor; 

Bucură-te, ceea ce ne ocroteşti cu ajutorul tău; 

Bucură-te, ceea ce faci iertate păcatele noastre prin mijlocirea ta; 

Bucură-te, ceea ce alini întristările noastre prin ruga ta; 

Bucură-te, că prin mijlocirea ta ne îndulcim de toate bunătăţile; 

Bucură-te, că prin tine toate dorinţele noastre bune se împlinesc; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 6 

Propovăduitori de Dumnezeu fiind apostolii, după Înălţarea Domnului, la sfinţirea 
bisericii tale aflând chipul tău zugrăvit pe pereţi de nevăzută mână, Stăpână, au 
strigat lui Dumnezeu celui Născut din tine: Aliluia! 


Icosul 6 

Strălucit-ai cu înţelepciunea din adevăratul Soare al dreptăţii, de Dumnezeu aleasă 
Fecioară şi razele adevăratei înţelegeri de Dumnezeu trimițând, cu ele luminezi pe 
toţi cei care cu credinţă te mărturisesc a fi Maică a lui Dumnezeu şi strigă unele ca 
acestea: 

Bucură-te, ceea ce pe toţi locuitorii Cerurilor îi luminezi cu slava ta; 

Bucură-te, ceea ce rânduieşti temeiul mântuirii omeneşti; 

Bucură-te, chivot al vieţii noastre, care de potopirea morţii ne păzeşti; 

Bucură-te, ceea ce ne dăruieşti viaţă în sălaşurile Raiului; 


Bucură-te, mijlocitoarea noastră către Dumnezeu, care mântuieşti lumea; 
Bucură-te, grabnică ocrotitoare a celor în necazuri; 

Bucură-te, ceea ce vindeci toate bolile omeneşti, trupeşti şi sufleteşti; 

Bucură-te, ceea ce deschizi graiul muţilor şi gângavilor; 

Bucură-te, ceea ce dai tot binele celor care cer de la tine; 

Bucură-te, ceea ce izvorăşti tuturor învăţătura harului; 

Bucură-te, ceea ce prin aceasta din destul îndulceşti toate tagmele şi vârstele; 
Bucură-te, ceea ce dorinţele bune ale tuturor le plineşti; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 7 

Vrând Îndelung-Răbdătorul, Atoatevăzătorul Domn să arate iubirea Sa de oameni 
şi adâncul îndurărilor Sale, Te-a ales ca Maica Lui şi pe tine, izvorule nesecat al 
milei, că dacă cineva e vrednic de osânda Dreptei judecăţi a lui Dumnezeu, prin 
atotputernica ta mijlocire să fie păzit şi Fiului tău şi Dumnezeului nostru cu mare 
glas să strige: Aliluia! 


Icosul 7 

Minunate ai arătat lucrurile Tale în prea curata Maica Ta, Doamne şi minunată ne- 
ai dăruit icoana ei, care mai mult decât razele soarelui luminează oamenii care 
privind la ea socot că văd pe însăşi Născătoarea de Dumnezeu, strigând cu inimă 
credincioasă şi suflet plin de dragoste unele ca acestea: 

Bucură-te, ceea ce icoana ta o tinzi pe pământ ca un nor spre acoperământ tuturor; 
Bucură-te, ceea ce mai presus de nădejde ne arăţi milostivă ocrotire prin ea; 
Bucură-te, ceea ce prin icoana ta izvorăşti pretutindeni minuni; 

Bucură-te, ceea ce prin arătarea icoanei tale toţi oamenii îi luminezi; 

Bucură-te, ceea ce prin aceasta arăţi în Biserică nou semn al harului; 

Bucură-te, că la icoana ta privind ţie însăţi, adevăratei Născătoare de Dumnezeu, 
ne închinăm; 

Bucură-te, ceea ce prin icoana ta ca printr-un stâlp de foc alungi bezna păcatului; 
Bucură-te, ceea ce prin aceasta alini întristările noastre; 

Bucură-te, ceea ce ai sfinţit Biserica prin această arătare; 

Bucură-te, că noi, păcătoşii, suntem păziți prin ocrotirea ta; 

Bucură-te, ceea ce destrami haina aspră a necazurilor noastre; 

Bucură-te, ceea ce ne înveşmântezi pe noi cu bucuria veşnică; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 8 


Străină şi prea slăvită arătându-se în Biserică, Sfântă icoana ta, îngerii au cântat-o, 
apostolii au prea slăvit-o, ceata ierarhilor s-a închinat ei, iar noi, păcătoşii, căzând 
la dânsa aşteptăm marile şi bogatele tale milostiviri, cu veselie strigând: Aliluia! 


Icosul 8 

Cel ce stăpâneşte peste toate cele de sus şi cele de jos, Domnul, văzându-te pe tine, 
Maica Sa, pururea stând înaintea Lui şi cu umilință aducându-l rugăciune pentru 
noi, păcătoşii, a făgăduit să plinească toate cererile tale; iar noi, păcătoşii, nădăj- 
duind în rugăciunile tale de Maică pentru noi, mulţumim ţie cu laude ca acestea: 
Bucură-te, ceea ce împreună cu Fiul şi Dumnezeu tău veşnic împărăţeşti; 
Bucură-te, ceea ce pururea îi aduci rugă pentru noi; 

Bucură-te, ceea ce acoperi cu mila ta pe toţi cei ce aleargă la tine; 

Bucură-te, bucuria tuturor, care alini întristările noastre; 

Bucură-te, ceea ce ai lucrat împăcarea noastră cu Dumnezeu; 

Bucură-te, ceea ce ai unit pe Dumnezeu cu omul; 

Bucură-te, ceea ce ai rânduit mântuirea oamenilor; 

Bucură-te, ceea ce ai stricat blestemul păcatului strămoşesc; 

Bucură-te, ceea ce ai luminat firea noastră muritoare cu nemurirea; 

Bucură-te, ceea ce străpungi împietrirea inimilor noastre; 

Bucură-te, ceea ce înalţi la Dumnezeu pe cei deznădăjduiţi; 


Bucură-te, ceea ce ai sfărmat cursele celui viclean, întinse spre căderea noastră; 
Bucură-te, bucuria noastră, izbăveşte-ne de tot răul şi alină întristările noastre! 


Condacul 9 

Toată firea îngerească aduce cântări de laudă ție, Maicii lui Dumnezeu şi acoperi- 
toarei tuturor celor ce aleargă la tine şi cer ajutorul tău: ca prin ocrotirea ta cea tare 
şi neclintită pe drepţi îi veseleşti, pe păcătoşi îi aperi şi de necazuri îi izbăveşti, şi 
întristările le potoleşti şi te rogi pentru toţi cei ce strigă cu credinţă: Aliluia! 


Icosul 9 

Ritorii cei multgrăitori, ca nişte peşti fără de glas, nu se pricep a lăuda, Stăpână, 
praznicul cel slăvit al sfintei icoanei tale, nici nu sunt vrednice laudele aduse ţie din 
gurile noastre cele spurcate: totuşi, văzând nenumăratele faceri de bine arătate nouă 
prin sfântă icoana ta, cu sufletul şi inima bucurându-ne, ţie grăim: 

Bucură-te, ceea ce ne aperi de foamete hrănindu-ne cu Pâinea Vieţii; 

Bucură-te, ceea ce ne păzeşti prin nemurire de pierzania morții; 

Bucură-te, ceea ce ne ocroteşti de cutremurul păcatului; 

Bucură-te, ceea ce ne izbăveşti de înecul morții cu mâna ta cea tare; 

Bucură-te, ceea ce ne răpeşti din foc cu roua rugăciunilor tale; 

Bucură-te, ceea ce de nevoi ne aperi cu mijlocirea ta cea puternică; 


Bucură-te, ceea ce ne păzeşti de sabie cu puterea ta; 

Bucură-te, ceea ce ne mântuieşti de năvălirea celor de alt neam; 

Bucură-te, ceea ce cu adevărata pace ne fereşti de războiul cel dintre noi; 
Bucură-te, ceea ce vindeci rănile de moarte ale celor ce aleargă la tine; 

Bucură-te, ceea ce cu rugăciunile tale ne slobozeşti de dreapta ameninţare a lui 
Dumnezeu ce stă asupra noastră; 

Bucură-te, ceea ce ne scoţi din toată boala cu cinstita ta mijlocire; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 10 

Voind a mântui neamul omenesc de înşelăciunea vrăjmaşului, Domnul cel lubitor 
de oameni te-a dăruit pe tine, Maica Sa, spre ajutor pământenilor, grăind: “Fii oa- 
menilor, iată, Maica Mea să vă fie acoperământ şi scăpare, întristaţilor mângâiere, 
necăjiţilor bucurie, năpăstuiţilor ocrotitoare, ca să îi ridice din adâncul păcatului pe 
toţi care strigă: Aliluia! 


Icosul 10 

“Împărate Ceresc” - aşa se roagă pururea pentru noi Împărăteasa Cerurilor - “pri- 
meşte pe tot omul ce Te slăveşte şi cheamă Numele Tău, acolo unde se face pome- 
nire Sfântului Tău Nume şi pe cei ce mă proslăvesc pentru Numele Tău şi nu îl 
leapădă de la faţa Ta, ci binevoieşte întru ei şi primeşte de la ei toată ruga, şi pe toţi 
îi izbăveşte din nevoi”; iar noi, păcătoşii, nădăjduind spre rugăciunile tale de 
Maică, strigăm unele ca acestea: 

Bucură-te, că tu eşti fierbintea noastră rugătoare către Dumnezeu; 

Bucură-te, că rugăciunea ta de Maică mult poate spre a milostivi pe Stăpânul; 
Bucură-te, nădejdea celor fără de nădejde, ce potoleşti întristările lor; 

Bucură-te, ceea ce luminezi cu harul tău nevrednicia noastră; 

Bucură-te, ceea ce cureţi întinarea noastră prin curăţia ta; 

Bucură-te, ceea ce îndreptezi rugile noastre cu buna ta mireasmă; 

Bucură-te, ceea ce întorci stricăciunea noastră pământească întru nestricăciune; 
Bucură-te, ceea ce vindeci neputinţa noastră; 

Bucură-te, ceea ce tămăduieşti toate bolile noastre sufleteşti şi trupeşti; 
Bucură-te, ceea ce împrăştii degrab norul patimilor, necazurilor şi întristărilor care 
ne bântuieşte; 

Bucură-te, ceea ce prin rugăciunea ta cea tare dăruieşti toate cele de folos; 
Bucură-te, bucuria noastră, izbăveşte-ne de tot răul şi alină întristările noastre! 


Condacul 11 
Cântare cu umilință primeşte de la noi, cerească Împărăteasă şi rugăciunea adusă 
ție ascultă-o, Fecioară de Dumnezeu Născătoare că la tine întru nevoi, necazuri şi 


întristări alergăm şi înaintea ta vărsăm lacrimi în tristețile noastre şi ne rugăm: 
Potoleşte întristările noastre şi primeşte această jertfă a robilor tăi, care strigă: 
Aliluia! 


Icosul 11 

Făclie primitoare de lumină a Luminii celei adevărate arătându-te celor de pe pă- 
mânt, luminezi sufletele celor care cinstesc arătarea icoanei tale şi la dumnezeiasca 
înţelegere povăţuieşti pe cei ce cântă ţie unele ca acestea: 

Bucură-te, făclie nestinsă a Focului celui nematernialnic, care ne călăuzeşti; 
Bucură-te, răsărit al neurmatei Lumini dumnezeieşti, care ne luminezi; 

Bucură-te, soare al dreptăţii, ce ne acoperi de strălucire; 

Bucură-te, ceea ce ne izvorăşti nouă izvorul vieţii Raiului; 

Bucură-te, Maică a Luminii celei adevărate, care luminezi sufletele tuturor năpăs- 
tuiților; 

Bucură-te, ceea ce mântuieşti pe toţi cei ce te cheamă în ajutor şi numele tău slă- 
vesc; 

Bucură-te, ceea ce dăruieşti sfârşit neînfruntat al vieţii celor care nădăjduiesc spre 
tine; 

Bucură-te, ceea ce neîncetat ajuţi tuturor neamurilor ce te cinstesc pe tine ca Maică 
a lui Dumnezeu şi te numesc de Dumnezeu Născătoare; 


Bucură-te, ceea ce alungi de la noi închipuirile duhurilor rele prin adumbrirea 
sfintei tale icoane; 

Bucură-te, ceea ce ne dai grabnică mângâiere în necazurile şi întristările care ne 
află fără veste; 

Bucură-te, ceea ce dăruieşti bucurie la toată lumea; 

Bucură-te, bucuria noastră, izbăveşte-ne de tot răul şi alină întristările noastre! 


Condacul 12 

Har dumnezeiesc cere nouă de la Stăpânul cel Ceresc, Fiul şi Dumnezeul tău şi 
tinde nouă mână de ajutor, şi cu rugăciunile tale potoleşte întristările noastre, 
acoperă-ne cu acoperământul aripilor tale, depărtează de la noi pe tot vrăjmaşul şi 
potrivnicul, împacă viaţa noastră, ca să nu pierim rău, ci ne primeşte în corturile 
cele veşnice, Ocrotitoarea noastră, ca bucurându-ne să strigăm: Aliluia! 


Icosul 12 

Cântându-te pe tine, stăpânitoare ajutătoare, te lăudăm şi rugându-ne ţie cu umi- 
linţă, credem şi mărturisim că ceri bunătățile cele vremelnice şi veşnice pentru cei 
care cântă ţie: 

Bucură-te, ceea ce aperi toată lumea cu mijlocirea ta; 

Bucură-te, ceea ce dăruieşti biruinţă drepslăvitorilor asupra barbarilor; 


Bucură-te, ceea ce înfrângi năvălirile celor de alt neam asupra creştinilor; 
Bucură-te, ceea ce păzeşti în credinţă pe cei cucernici; 

Bucură-te, ceea ce risipeşti ca praful de la faţa pământului pe cei ce nu cinstesc 
sfintele tale icoane; 

Bucură-te, ceea ce ajuţi grabnic celor aflaţi întru necazuri, care se închină sfintei 
icoanei tale şi te cheamă într-ajutor; 

Bucură-te, ceea ce ne povăţuieşti pe noi, păcătoşii, spre mântuire şi primirea bună- 
tăților celor veşnice; 

Bucură-te, ceea ce pentru noi toţi ceri de la Fiul tău şi Dumnezeul nostru Împărăţia 
cea veşnică; 

Bucură-te, ceea ce dăruieşti credincioşilor viaţa cea fără de sfârşit; 

Bucură-te, ceea ce tuturor le dăruieşti, în toată trebuinţa, toate cele bune şi de folos; 
Bucură-te, bucuria noastră, izbăveşte-ne de tot răul şi alină întristările noastre! 


Condacul 13 (de 3 on) 

O, Maică prea lăudată, cerească Împărăteasă şi Stăpână, Fecioară de Dumnezeu 
Născătoare, ceea ce ai născut pe Cuvântul mai sfânt decât toți sfinţii! Primind pri- 
nosul nostru de acum, potoleşte întristările noastre şi ne izbăveşte de toate 
necazurile, nevoile, tristeţile şi ne scapă de osânda cea veşnică şi chinul care va să 
fie, şi ne învredniceşte a ne sălăşlui în veşnicele corturi ale Raiului pe noi, robii tăi 
care strigăm: Aliluia! 


Apoi se zice iarăşi: 


Icosul 1 

A îngerilor mulţime şi toate oştile cereşti te slăvesc pe tine, Împărăteasă a tuturor, 
de Dumnezeu Născătoare, că tu ai umplut de bucurie sufletele noastre prin mi- 
lostiva arătare a chipului tău celui sfânt, de Dumnezeu aleasă Fecioară, Stăpână 
căreia închinându-ne, ţie înălțăm rugă umilită, strigând cu frică unele ca acestea: 
Bucură-te, că tu eşti binecuvântarea Părintelui celui fără de început; 

Bucură-te, că tu eşti locaşul Fiului celui mai înainte de veci; 

Bucură-te, că tu eşti umbrită de Duhul Sfânt; 

Bucură-te, că pe tine te laudă heruvimii cei cu mulți ochi; 

Bucură-te, că ţie aduc cântări de laudă serafimii cei cu şase aripi; 

Bucură-te, că toate oştile cereşti te măresc; 

Bucură-te, că toate seminţiile pământului Maică a lui Dumnezeu te mărturisesc; 
Bucură-te, că prin tine toată lumea se umple de veselie; 

Bucură-te, că prin tine toate suferinţele noastre se vindecă; 

Bucură-te, că prin rugăciunile tale întristările noastre se alină; 

Bucură-te, că prin mijlocirile tale toate cererile noastre se împlinesc; 


Bucură-te, că ție şi Fiului tău în icoana ta cea cinstită ne închinăm aducând mul- 
țumire; 
Bucură-te, bucuria noastră, izbăveşte-ne de tot răul şi alină întristările noastre! 


Condacul 1 

Minunată izbăvire şi apărare ne-a dăruit nouă cinstitul tău chip, prea cuvântată 
Fecioară de Dumnezeu Născătoare, ca izbăvindu-ne de rele prin arătarea lui şi 
căutând spre el, mulţumiri aducem ţie, noi, robii Tăi, Născătoare de Dumnezeu: ci 
ca ceea ce ai stăpânire nebiruită, izbăveşte-ne pe noi din toate nevoile, ca să stri- 
găm ţie: Bucură-te, bucuria noastră, izbăveşte-ne de tot răul şi alină întristările 
noastre! 


Istoria icoanei făcătoare de minuni a Maicii Domnului - Potoleşte întristările 
noastre 


Icoana "Potoleşte întristările noastre" a fost adusă la Moscova de către cazaci în 
vremea domniei ţarului Mihail Fiodorovici (1613-1645) şi se află în biserica 
Sfântului Nicolae din cartierul Sadovniki. 


În această biserică se păstrau înscrisurile despre multe din minunile petrecute la 
sfânta icoană, însă incendiul din 1771 a nimicit întreaga arhivă. S-a păstrat doar 
amintirea unei minunate arătări prin mijlocirea acestei icoane făcătoare de minuni, 
întâmplată în a doua jumătate a secolului XVII. 

O doamnă de viţă nobilă, care locuia departe de Moscova, a zăcut multă vreme, 
fiind chinuită de o boală istovitoare. Medicii nu mai sperau să se însănătoşească şi 
bolnava îşi aştepta sfârşitul. În această situaţie grea s-a arătat milostivirea 
Domnului. 


În somn i s-a arătat acestei doamne chipul Născătoarei de Dumnezeu, de la care s-a 
auzit un glas: "Porunceşte să te ducă la Moscova. Acolo, în biserica Sfântului Ni- 
colac, se află icoana Maicii Domnului cu inscripţia: "Potoleşte întristările noastre." 
Roagă-te în faţa ei şi vei primi vindecare." 


Cu adâncă credinţă femeia a pornit la drumul atât de anevoios pentru ea şi la sosire 
a început să caute biserica Sfântului Nicolae, pe care după multe căutări a aflat-o. 
Cercetând toată biserica, ea totuşi n-a găsit icoana ce-i apăruse în vis. Și atunci, 
povestindu-i preotului paroh vedenia sa, a cerut de la sfinția sa povăţuire. 


Preotul a poruncit slujitorului să aducă din clopotniţă toate icoanele Maicii 
Domnului. Aceasta împlinindu-se, s-a descoperit printre icoanele vechi şi prăfuite 
o icoană a Maicii Domnului cu inscripția: "Potoleşte întristările noastre." 


Văzând-o, bolnava a exclamat: “Ea este! Ea este!” 


Doamna aceea, care până atunci nu putea să-şi mişte nici mâna, spre mirarea tu- 
turor, şi-a făcut semnul Crucii, s-a sculat în picioare şi fără ajutorul slugilor ei s-a 
apropiat de icoană. 


Acasă la ea s-a întors pe deplin sănătoasă, iar icoana a fost aşezată în Biserica 
Sfântului Nicolae, la loc de mare cinste, amenajându-se şi un altar în cinstea ei. 


Această tămăduire a avut loc la data de 25 ianuarie 1760, zi pe care Biserica rusă a 
inchinat-o prăznuirii acestei icoane făcătoare de minuni, alcătuind şi slujba şi 
acatistul în cinstea ei. 

&&& 


Din toate oraşele au început să sosească suferinzi la icoana nou descoperită şi 
puterea lui Dumnezeu s-a arătat în numeroase alte minuni săvârşite la această 
icoană. 


Un număr foarte mare de minuni s-au săvârşit la icoana Maica Domnului — Po- 
toleşte întristările noastre şi în timpul epidemiei din anul 1771. 


Mai multe copii ale icoanei "Potoleşte întristările noastre" au fost realizate şi 
împărţite în întreaga Rusie, numai în Moscova aflându-se patru icoane purtând 
acelaşi nume care au fost prea mărite prin numeroase minuni. 


Icoana Maica Domnului - Potoleşte întristările noastre o înfăţişează pe Maica 
Domnului care ţine Pruncul cu mâna dreaptă, iar mâna stângă se află lipită de 
obraz. Pruncul ţine în mâna Sa un pergament desfăşurat ce conţine textul: "Poto- 
leşte întristarea mea!" 


Icoana Maicii Domnului „Potoleşte întristările noastre” - scurt istoric 


traducere şi adaptare: Mihai-Alex Olteanu 


După ce s-a săvârşit un acatist al Maicii Domnului înaintea sfintei icoane, femeia 
bolnavă s-a ridicat pe picioarele ei, fără nici un ajutor şi apoi, neavând nevoie de 
sprijin a părăsit biserica pe cont propriu. Prin mila Împărătesei Cerurilor şi prin 
credinţa ei fierbinte, femeia s-a întors acasă complet sănătoasă. 

Icoana Maicii Domnului „Potoleşte întristările noastre” este prăznuită pe 25 
ianuarie şi 9 octombrie. 


Insuşi numele acestei icoane este o rugăciune către Maica Domnului pentru izbă- 
virea de mai multe boli şi întristări, trupeşti şi duhovniceşti. 


Această icoană minunată a fost descoperită în Moscova, în Biserica Sfântul 
Nicolae din cartierul Pupişevo, unde a fost adusă de către cazaci în anul 1640. 


Dintre numeroasele minuni săvârşite în vechime de această sfântă icoană, s-a 
păstrat amintirea unei vindecări minunate, săvârşită în a doua jumătate a secolului 
al XVII-lea. 


SR 5 e 


O femeie de origine nobilă, care trăia departe de Moscova, a suferit pentru o lungă 
perioadă de timp de paralizia întregului corp. Deşi avea numeroase avantaje 
materiale, ea nu avea ceea ce este mai important - sănătatea. A consultat mulți 
medici, dar nu a primit ajutor de la nici unul dintre ei, astfel încât ea îşi pierduse 
orice speranţă că se va face bine. 


În acest moment dificil, Născătoarea de Dumnezeu i s-a arătat în vis, spunându-i: 
Porunceşte să te ducă la Moscova. Acolo, în biserica Sfântului Nicolae, se află 
icoana Maicii Domnului cu inscripţia: „Potoleşte întristările noastre”. Roagă-te 
înaintea ei şi vei primi vindecare. În timpul arătării, femeia a văzut icoana Prea- 
sfintei. 


Când s-a trezit, i-a rugat pe cei ce o îngrijeau să o ducă la Biserica Sfântului 
Nicolae din Moscova. După un drum anevoios au ajuns în Moscova şi au desco- 
perit în cele din urmă biserica Sfântului Nicolae. 


Intrând cu credinţă, femeia bolnavă s-a închinat la toate icoanele, dar nu văzuse 
icoana care ce apăruse în visul ei. 


Pentru aceasta, a început să-i povestească preotului despre visul cel minunat. 
Preotul a poruncit paraclisierului să aducă din clopotniţă toate icoanele Maicii 
Domnului care erau păstrate acolo. Printre icoanele vechi şi prăfuite au descoperit 
o icoană a Maicii Domnului cu inscripţia „Potoleşte întristările noastre”. 


Văzând icoana, femeia bolnavă a strigat cu bucurie: „Ea este! Ea este!”. 


După ce s-a săvârşit un acatist al Maicii Domnului înaintea sfintei icoane, femeia 
bolnavă s-a ridicat pe picioarele ei, fără nici un ajutor şi apoi, neavând nevoie de 
suport a părăsit biserica pe cont propriu. Prin mila Împărătesei Cerurilor şi prin 
credinţa ei fierbinte, femeia s-a întors acasă complet sănătoasă. 


Această tămăduire a avut loc la data de 25 ianuarie 1760, zi pe care Biserica rusă a 
închinat-o prăznuirii acestei icoane făcătoare de minuni, alcătuind şi slujba şi 
acatistul în cinstea ei. 


&&& 
Suferinzi din toate oraşele au început să sosească la icoana nou descoperită şi 
puterea lui Dumnezeu s-a arătat în numeroase alte minuni săvârşite la această 
icoană. 


Un număr foarte mare de minuni s-au săvârşit la icoana Maicii Domnului „Poto- 
leşte întristările noastre” şi în timpul epidemiei din anul 1771. 


Mai multe copii ale icoanei „Potoleşte întristările noastre” au fost realizate şi 
împărţite în întreaga Rusie, numai în Moscova aflându-se patru icoane purtând 
acelaşi nume care au fost prea mărite prin numeroase minuni. 


Icoana „Potoleşte întristările noastre” o înfăţişează pe Maica Domnului ţinând 
mâna stângă sub cap, care este uşor înclinat. Aceasta sugerează că Născătoarea de 
Dumnezeu ascultă lacrimile şi rugăciunile tuturor credincioşilor care apelează la 
ea, în nevoile, necazurile şi întristările lor. Cu mâna dreaptă, Fecioara Maria ţine 
Pruncul lisus. Mântuitorul ţine în mâinile sale un sul desfăcut înaintea Lui, pe care 
sunt înscrise următoarele cuvinte: “Judecaţi cu dreptate, arătând milă unii faţă de 
alții, nu jigniți văduvele şi orfanii, şi nu ţineţi răutate în inima voastră faţă de 
fratele vostru.” 


sursa: http://wmww.holy-transfiguration.org 


Icoana Maicii Domnului Potoleşte întristările noastre 


Din darul lui Dumnezeu, această icoană a Maicii Domnului aflată la Moscova a 
săvârşit multe minuni în a doua parte a veacului al XVIII-lea, mai ales în vremea 
molimei din 1771. 


Icoana a fost adusă la Moscova de cazaci în anul 1640 în vremea ţarului Mihail 
(1613-1645) şi aşezată în biserica Sfântului Nicolae din cartierul Pupişevo al 
Moscovei. 


La un moment dat, după un incendiu sau refacerea bisericii, icoana fu pusă cu ne- 
atenţie în clopotniţă. Totuşi, Maica Domnului a renăscut evlavia pentru icoană prin 
mulţime de minuni ce se săvârşeau. 


Ziua de prăznuire s-a pus la 25 ianuarie în anul 1760 pentru a pomeni vindecarea 
unei femei care avu o vedenie în care i se arată icoana şi a auzit o voce îndemnând- 
o să meargă la biserica Sfântului Nicolae unde o va afla: 

- Roagă-te înaintea ei şi vei primi vindecare. 


Aceasta făcu întocmai, merse la Moscova şi aflând icoana strigă: 
- Iat-o! 


După săvârşirea Sfântului Maslu în ziua de 25 ianuarie, femeia care nu putea mişca 
mâinile şi picioarele acum ieşea din biserică pe picioarele ei. 


Icoana a fost aşezată la loc de mare cinste, iar mai târziu s-a ridicat un paraclis în 
cintea ei. Slujba şi acatistul în cinstea icoanei datează din acea perioadă. Copii ale 


icoanei se află în multe biserici din Moscova şi din alte oraşe. 


Icoana se prăznuieşte în zilele de 25 ianuarie, 25 septembrie şi 9 octombrie. 


Ca pe o stea de la Dumnezeu purcezătoare ne-ai arătat cinstită icoana ta, Stăpână a 
lumii, spre care căutând şi cu inima credincioasă rugându-ne ţie Născătoare de 
Dumnezeu, grăim: Tu ne eşti scut nebiruit şi zid nestrăpuns nouă, celor ce strigăm 
ție: Aliluia! (din Acatistul Maicii Domnului Potoleşte întristările noastre) 


Icoana Maica Domnului: “Potoleşte intristarea mea” - Utoli moia peceali 


Rusia 
Oraş Moscova 
Biserica Sfântul Nicolae 


Reprezentarea iconografică a chipului făcător de minuni al Maicii Domnului 
«Potoleşte întristarea mea», a fost adusă în Moscova de către cazaci, în anul 1640. 
In ziua de astăzi nu se mai ştie nimic despre soarta acestei icoane. 


Prăznuirea icoanei se săvârşeşte în fiecare an pe data de 25 ianuarie, aşa cum s-a 
stabilit în anul 1760, în amintirea tămăduirii unei femei bolnave care s-a învred- 
nicit de vedenia acestui chip sfânt, primind tămăduire în urma molebenului săvârşit 
înaintea acestei icoane pe data de 25 ianuarie în biserica Sfântului Nicolae din 
Moscova. Acestei vremi îi aparţine alcătuirea slujbei şi a acatistului. 


Icoana o înfăţişează pe Maica Domnului care ţine Pruncul cu mâna dreaptă, iar 
mâna stângă se află alipită de obraz. Pruncul ţine înaintea Sa o listă despăturită, ce 
conţine textul troparului «Potoleşte boala mea». 


Copule preţuite ale icoanei Maicii Domnului numită «Potoleşte întristarea mea» se 
găsesc în numeroase biserici din Moscova şi din alte oraşe. 


Prăznuirea icoanei are loc în zilele de 25 ianuarie şi 7 februarie. 


Tropar: Potoleşte multele suspine şi bolile sufletului meu, ceea ce potoleşti orice 
lacrimă de pe fața pământului. Tu îndepărtezi bolile omului şi sfarmi suferinţele 
păcătoşilor. In tine avem toată nădejdea, încrederea şi întărirea, Preasfântă Maică 
Fecioară! 


Rugăciune 


Tu eşti nădejdea tuturor marginilor pământului Preasfântă Fecioară Născătoare de 
Dumnezeu, mângâierea mea! Nu te îngreţoşa de mine păcătosul care-ţi aduc 
rugăciuni din buzele mele necurate şi te rog, stinge văpaia patimilor mele şi rou- 
rează prin pocăință, viforul sufletului şi trupului meu. 


Tămăduieşte şi uşurează Stăpână, toată boala şi toată neputinţa şi linişteşte viforul 
relelor năpaste. 


Preacurată, spală întinăciunea cugetului meu, prea bună, linişteşte suferinţa şi zdro- 
birea inimii mele, că tu eşti călăuzitoarea neamului omenesc şi în necazuri, 
grabnică liniştitoare. 


Dă-mi Preacurată, ca pentru ale tale milostiviri şi eu nevrednicul, până la suflarea 
mea cea mai de pe urmă să pot slăvi numele tău prea binecuvântată. Amin! 


(extras din cartea: Xenia Negrea - Puterea Maicii Domnului prin Icoanele 
făcătoare de minuni) 


Ziarul Lumina: Lipnița, mănăstirea născută ca o minune 


Nimic nu este întâmplător: certitudine pe care o conştientizezi şi o asociezi, de cele 
mai multe ori, cu minunea. O minune este şi Mănăstirea Lipnița, din Arhiepiscopia 
Tomisului, căci înălțarea ei în acest loc şi tot ceea ce se petrece între zidurile ei 
reprezintă o lucrare ce poartă harul Domnului. Dar ca să o percepi ca atare, trebuie 
măcar o dată în viaţă să trăieşti tu însuţi o minune şi să spui apoi, luminat, "nimic 
nu este întâmplător”, simțind în acest enunţ cum Dumnezeu îți vorbeşte personal, 
neaşteptat şi clar, despre tine, despre EI şi despre drumul în urcuş mântuitor spre 
cer pe care trebuie să-l parcurgi. 


Toamna, paradoxal, nu dădea încă semne certe că este vremea ei, când am ajuns, 
într-o dimineaţă de octombrie, la Mănăstirea Lipnița, din comuna cu acelaşi nume 
din judeţul Constanţa, aşezată ca o aşteptare, pe stânga, la jumătatea drumului 
dintre mănăstirile Dervent şi Peştera Sfântului Andrei. 


O vizitasem cu ani în urmă, tot într-o toamnă, când îl ajutasem pe părintele arhi- 
mandrit Andrei, stareţul Mănăstirii Dervent, să măsoare terenul şi să fixeze cotele 
viitoarei biserici a aşezământului. Acum, Mănăstirea Lipnița străluceşte, luminând 
cu albul zidurilor ei stepa înviorată de roua dimineţilor. 


Adâncimea unei zidiri 


Istoria acestei mănăstiri noi poate fi sintetizată în câteva fraze, fără însă a putea 
cuprinde între limitele ei orizontale verticala şi adâncimea lucrării duhului ce te 


face pe tine, pelerin, să rosteşti conştient, când o vizitezi, că nimic nu este 
întâmplător pe lume. 


Mănăstirea cu hramul "Sfântul loan Botezătorul" şi "Sfântul mucenic Dasie" a luat 
ființă în 2004, obştea aşezându-se în primăvara lui 2005 în vechile grajduri ale 
CAP-ului. 


În 2006, s-a pus piatra de temelie a bisericii, iar la sfârşitul anului următor obştea s- 
a mutat în casă nouă. 


Paraclisul subteran al mănăstirii, sfințit pe 29 august 2009 şi pictat în tehnica 
alsecco de artistul Adrian Botea, îmbrăcat în piatră de Vraţa, adăposteşte moaştele 
Sfântului loan Botezătorul, Sfântului mucenic Dasie, Sfântului cuvios Onufrie cel 
mare, Sfinţilor ierarhi Andrei şi Ciprian, Sfintei cuvioase Macrina şi Sfintelor 
mucenice Marina şi Haritina. 


Obştea are nouă vieţuitoare şi pe părintele duhovnic loan Danci şi posedă ateliere 
de croitorie şi broderie, în care se confecționează veşminte şi acoperăminte bise- 
riceşti. 


Dacă mănăstirea este ridicată din voinţa Domnului, poate chiar pe locul în care au 
poposit Sfântul apostol Andrei şi ucenicii săi în drumul lor de la peştera în care 
locuiau, din apropiere, spre cetatea Derventului, cum cred maicile, povestea maicii 
stareţe Onufria Matei este de-a dreptul tulburătoare. Şi asta pentru că ea poartă în 
sine nu numai semnele unei chemări de sus la slujire, ci şi lucrarea ocrotitoare şi 
minunată a Maicii Domnului. 


Minunile Maicii Domnului 
"Nu am cuvinte să spun ce simt aici. Am pornit de la nişte grajduri şi după şapte 


ani, am ajuns la ceea ce se vede. Ce putem spune altceva decât că Dumnezeu a lu- 
crat în chip minunat? 


Am venit aici de la Mănăstirea Țeghea, din judeţul Satu Mare. Am un frate, pă- 
rintele Iachint, călugăr la Dervent şi încă unul, tot monah, la Mănăstirea Breaza, 
din judeţul Braşov. Am ajuns toți în mănăstire, sigur, prin lucrarea lui Dumnezeu. 
Tatăl nostru este foarte credincios. De mici am fost duşi la biserică, la mănăstirea 
din sat şi toate acestea au reprezentat un imbold spre slujire. În 2005 am fost 
numită stareță aici. Vreau însă să vă povestesc despre o minune a Maicii Domnului. 


În 2009, am fost într-un pelerinaj în Ucraina şi Rusia. Ne-a dat cineva bani să 
cumpărăm de la Lavra Pecerska crucea pentru turla bisericii noastre. Am 
cumpărat-o şi am plecat mai departe. 


Am mers să ne închinăm la Mănăstirea Kitaev, foarte aproape de Kiev. Acolo se 
afla o icoană a Maicii Domnului cu Pruncul. Când am ajuns în faţa ei, am fost 


copleşită. Am început să plâng. Am vrut acea icoană, dar nu era de vânzare. Imi 
rămăsese sufletul la ea. 


Am plecat apoi spre Rusia. Când am ajuns la Mănăstirea Sofrino din Moscova, am 
văzut aceeaşi icoană, care era de vânzare. Dar eu nu aveam bani pentru a o 
cumpăra. Am zis atunci: "Maica Domnului, nu ştiu ce faci, dar te vreau la noi 
acasă". Am mers la pelerinii din autocar pentru a împrumuta 2.000 de euro. Aşa am 
cumpărat icoana. Ghidul mi-a spus că e cu neputinţă să o trecem granița. Dar 
Maica Domnului voia altceva. 


Am aşezat icoana ambalată pe un scaun în autocar. A venit vameşul, s-a uitat la ea, 
a întrebat ce este şi a plecat mai departe fără să mai spună altceva. Mai mult de 
atât, când am ajuns în ţară, nici unul din pelerini nu a mai vrut banii înapoi. Şi aşa a 
ajuns icoana Maicii Domnului "Potoleşte întristările noastre" în paraclisul Mă- 
năstirii Lipnița. 


Icoana Maicii Domnului “Potoleşte întristările noastre” de la Mănăstirea 
Lipnița “Sfântul loan Botezătorul” 


In toamna aceluiaşi an, am reuşit să citesc acatistul icoanei abia pe 6 noiembrie, 
după Sfânta Liturghie. Apoi am plecat la Hârşova, cu treburi. La întoarcere, aici, în 
pădurea de la Băneasa, fiind ceasul 2 noaptea, mi-a ieşit în faţă un uriaş porc mis- 
tre. 


Era atât de mare, încât stând la volan îi vedeam capul prin parbriz. Nu l-am mai 
putut evita. Animalul a căzut sub maşină, gata-gata să ne răstoarne. Dar, când am 
ajuns acasă, am observat că maşina nu avea nici măcar o zgârietură! Toate acestea 
nu pot fi decât minuni ale Maicii Domnului", ne-a mărturisit maica stareță Onufria. 


Am mai privit încă o dată mănăstirea înainte de a pleca de la Lipnița. Şi cele 
văzute, şi cele auzite ne-au convins că nimic în lume nu este întâmplător, ci doar 
minune în harul Domnului. De aceea, în acele clipe de pace am simţit nevoia să 
rostim câteva cuvinte din acatistul mucenicului Dasie, ocrotitorul mănăstirii: 
"Stând înaintea tronului lui Dumnezeu te rogi cu multă smerenie, Sfinte mucenice 
Dasie, zicând: "Mântuieşte, Doamne, pe toţi cei care m-au pus mijlocitor înaintea 


slavei Tale, dăruieşte-le harul Tău să-i întărească şi să-i povăţuiască şi le împli- 
neşte toate cererile cele de folos!"". 


Articol scris de Dumitru Manolache, Marţi - 04 decembrie 2012 

a Maicii Domnului numită „Potoleşte 


Copie la icoana făcătoare de minuni 
întristările noastre“ adusă din Moscova la Mănăstirea „Sfântul Dimitrie 


izvorâtorul de mir“ din Sighişoara, judeţul Mureş. 

